Ċiklist tilef ħajtu waqt li kien Għawdex flimkien ma’ sħabu ċiklisti oħra. NETnews jinsab infurmat li r-raġel ta’ 45 sena, residenti Ħad-Dingli, ħassu ħażin waqt li kienu għaddejin minn Triq iż-Żewwieqa, viċin il- belvedere tal-Qala. Ir-raġel ittieħed l-Isptar Ġenerali ta’ Għawdex b’ambulanza fejn ġie ċċertifikat mejjet. Mhux magħruf jekk ir-raġel mietx fuq il-post jew inkella fi triqtu lejn l-isptar. Dwar il-każ infetħet inkjesta maġisterjali.